3. ΑΠΟΦΑΣΙΣ ΝΟΜΙΣΜΑΤΙΚΗΣ ΕΠΙΤΡΟΠΗΣ της 27/27 Μαρτ. 1965 (ΦΕΚ Α΄ 50) (Συνεδρία υπ’ αριθ. 1362 της 17 Μαρτ.  1965) Περί τροποποιήσεως αποφάσεως της Νομισματικής Επιτροπής (Συν. 1344/3.11.64) «περί ελέγχου πωλήσεων επί πιστώσει». Λαβούσα υπ’ όψιν: α)Τας διατάξεις του Ν.Δ. 3838/58 «περί ελέγχου πωλήσεως επί πιστώσει» και β)τας ήδη διαμορφωθείσας συνθήκας εν τη αγορά, τροποποιούσα δε την εν επικεφαλίδι απόφασιν αυτής, απεφάσισε τα κάτωθι: Απαγορεύεται υπό των οιασδήποτε φύσεως επιχειρήσεων, εμπορικών καταστημάτων, εμπόρων ή των οπωσδήποτε ασχολουμένων με πωλήσεις ειδών διαρκείας, η επί πιστώσει πώλησις, εφ’ όσον αύτη πραγματοποιείται απ’ ευθείας εις τον αγοραστήνκαταναλωτήν, των κάτωθι ειδών: 1)Των καινουργών και μεταχειρισμένων επιβατηγών αυτοκινήτων ιδιωτικής χρήσεως. 2)Των καινουργών και μεταχειρισμένων αυτοκινήτων ποδηλάτων (μοτοσυκλεττών) ιδιωτικής χρήσεως, των υπαγομένων εις την δασμολογικήν κλάσιν 87.09 Α1, πλην των μοτοποδηλάτων κυλινδρισμού μέχρι 50 κυβικών εκατοστομέτρων. Δια τα είδη των ανωτέρω δύο κατηγοριών απαιτείται από της ισχύος της παρούσης αποφάσεως η καταβολή του 100% του συμφωνουμένου τιμήματος αυτών, εις ο οίκοθεν νοείται θα περιλαμβάνωνται οι δασμοί, η ειδική εισφορά, τα τέλη κυκλοφορίας, ως και οιαδήποτε ετέρα επιβάρυνσις. Κατά τα λοιπά εξακολουθεί ισχυούσα η υπ’ αριθ. 1344/1/3.11.64 απόφασις της Ν.Ε. «περί ελέγχου πωλήσεων επί πιστώσει». Η παρούσα απόφασις δημοσιευομένη εις την Εφημερίδα της Κυβερνήσεως, συμφώνως τω Ν.Δ. 3838/1958, ισχύει μετά 20ήμερον από της δημοσιεύσεώς της. 